રાજકોટ: આજના બજેટ અંગે પ્રતિભાવ આપતા ચાર્ટર્ડ એકાઉન્ટન્ટ ગીરીશ ભાગચંદાણીએ કહ્યું હતું કે, આ બજેટ એકંદરે ખેતી, ખેડૂત અને ગ્રામીણ વિકાસલક્ષી બજેટ છે. તેમણે કહ્યું હતું કે, મધ્યમ વર્ગમાટે આ બજેટ નિરાશાજનક રહ્યું છે કેમ કે આવકવેરાના દરમાં તેમના માટે કોઇ ફેરફાર કરાયો નથી. તેમણે કહ્યું હતું કે, આરોગ્ય ક્ષેત્રે આ બજેટ સારૂ સાબીત થયું છે. સરકારે ૫૦ કરોડ લોકોને આરોગ્ય વિમા હેઠળ આવરી લીધા છે. આ બજેટ શેરબજાર માટે નિરાશાજનક સાબીત થઈ શકે છે કારણ કે લોંગ ટર્મ કેપિટલ ગેઈન ટેકસ લાધો છે જે રોકાણકારો માટે નકારાત્મક અસરો ઉભી કરી શકે છે. સરકારે કિસાન વિકાસ યોજનામાં ખેડૂતો ઉપરાંત, પશુપાલકો અને મચ્છીપાલકોનો સમાવેશ કર્યેા છે જે ઘણો ફાયદાકારક રહેશે. એકંદરે આ બજેટને સમતોલ બજેટ કહી શકાય.